คือเรามีปัญหาส่วนตัว ทำให้ต้องออกจากโรงเรียนกลางคัน เรารู้สึกเหมือนทำให้คนรอบตัวลำบาก พ่อแม่ทะเลาะกัน เรารู้สึกไม่ดีเลย มันเป็นแบบนี้มาเกือบปีแล้ว ไม่อยากออกไปไหน อยู่ในห้องก็เอาแต่ร้องไห้ เจอคนแล้วก็ไม่ดีขึ้น ลองทำอย่างที่คนอื่นบอก ออกไปเที่ยว ไปหากิจกรรมทำ แต่พอกลับมาห้องมันก็เป็นเหมือนเดิม ไม่อยากอาหาร หลงๆลืมๆ
สวัสดีค่ะ ปัญหาชีวิตที่ทำให้เครียดกังวลอาจส่งผลต่อสภาพร่างกายทำให้นอนไม่หลับ ไม่มีสมาธิ และปัญหาทางจิตเช่นภาวะซึมเศร้า โรคซึมเศร้าได้โดยควรแก้ที่ต้นเหตุเป็นหลัก คือจัดการความเครียดและปัญหาชีวิตที่มีอยู่ ควรเปิดใจพูดคุยกับผู้เกี่ยวข้องกับปัญหาที่มีและหากรู้สึกว่าเครียดมาก ซึมเศร้า ไม่สามารถไปเรียนหรือทำงานได้ตามปกติ มีความคิดอยากฆ่าตัวตาย อาจเป็นภาวะทางจิตที่ควรไปพบจิตแพทย์